**Joanna Deborah Bussinger** (fødd 20. juli 1993 i Basel i Sveits), kjend under artistnamnet **Debrah Scarlett**, er ein norsk-sveitsisk songar og musikar.

Liv og virke
------------

### Bakgrunn

Scarlett vaks opp i Sveits og Noreg. Frå ho var seks til ho var ti år gammal budde ho med familien sin i Hakadal i Nittedal.

Etter å ha flytta tilbake til Sveits reiste Scarlett mykje fram og tilbake mellom Sveits og Noreg. I 2013 deltok ho i *The Voice – Norges beste stemme* på norske TV 2, der ho kom til semifinalen. Hausten 2014 flytta ho tilbake til Noreg for godt for å kunne starte ein musikkarriere der, og i 2015 vann ho saman med Kjetil Mørland Melodi Grand Prix med låten «A Monster Like Me».

### Karriere

Mørland & Debrah Scarlett på scena under Eurovision Song Contest i Wien i 2015.
Hausten 2013 deltok Scarlett i det norske talentprogrammet *The Voice – Norges beste stemme,* der ho prøvesong med låten «Make You Feel My Love». Scarlett ble med på laget til Sondre Lerche og kom til semifinalen. I løpet av sangkonkurransen covra ho Florence and the Machine, Rihanna, Sonny Bono og The Black Keys. Ho har seinare omtala deltakinga i programmet som ein «døropnar». «*The Voice* fikk i gang karrieren min og ble en døråpner. Etter det har jeg jobbet mye med musikken, og jeg har blitt eldre og mer selvsikker.»

Hausten 2014 flytta Scarlett tilbake til Noreg, der ho mottok ein førespurnad frå artisten Kjetil Mørland om å bidra på ein song til Melodi Grand Prix. Scarlett takka ja til tilbodet etter å ha lese songteksta. Mørland ønskte ho som partner etter å ha sett ho i *The Voice*. Songen heitte «A Monster Like Me» og vann Melodi Grand Prix i 2015 med 88 869 røyster. Songen vart dimed det norske bidraget til Eurovision Song Contest 2015. Songen handlar om å konfrontere noko uoppgjort frå fortida og å måtte gje slepp på den man elskar. Både *Adressa* og *Dagbladet* roste stemma hennar og samanlikna Scarlett med den britiske songerinna Adele. Songen gjekk vidare frå semifinalen 21. mai og var finalist nr. 9 i finalen 23. mai. Debrah Scarlett og Mørland enda på 8.-plass i den internasjonale finalen med 102 poeng.

5. august 2015 deltok Scarlet i NRK-programmet *Sommeråpent* der ho framførte «Always On My Mind» med Mørland. Ho deltok også i musikkprogrammet *Beat for beat* 4. desember 2015. Ho framførte «A Monster Like Me» saman med Mørland i Melodi Grand Prix 2016.

Scarlett gav ut debutsingelen som soloartist, «To Figure», 26. februar 2016. Den er komponert og skriven av Scarlett og vart gjeven ut utan platekontrakt. Låten var ei blanding av fleire stilartar, og Scarlett ville ikkje vere «sjangerbunden». Den sveitsiske nettsida Blick.ch kalla låten «ein sterk ballade med djupn og mykje hjarte». EP-en *DYS(U)TOPIA* vart gjeven ut 17. mars 2017 med singelen «Cynical Youth». Nico Schmied og Gregor Brändli regisserte musikkvideoen til singelen.

Diskografi
----------

### EP-ar

| Tittel | Informasjon |
| --- | --- |
| *DYS(U)TOPIA* | * Utgjeven 17. mars 2017
* Plateselskap: Radicalis
 |
| *Phase I:XI* | * Utgjeven: 9. oktober 2020
* Plateselskap: Decca
* Format: Digital nedlasting
 |

### Singlar

| År | Tittel | Topplassering | Album |
| --- | --- | --- | --- |
| Flagget til Noreg | Flagget til Austerrike | Flagget til Tyskland | Flagget til Sveits |
| 2015 | «A Monster Like Me» (med Mørland) | 23 | 17 | 92 | 45 | *Make a Sail* (Mørland) |
| 2016 | «To Figure» | – | – | – | – | N/A |
| 2017 | «Cynical Youth» | – | – | – | – | *DYS(U)TOPIA* |
| 2020 | «Dogma» | — | — | — | — | *Phase I:XI* |
| «Slow Down» | — | — | — | — |
| «Medusa» | — | — | — | — |
| «Dreamer» | — | — | — | — |

Kjelder
-------

1. ↑  Elisabeth Johnsen (14. mars 2015). «Drømmen er en billett til Wien». Romerikes Blad. Henta 15. mars 2015.
2. 1 2  Guro Havro Bjørnstad, Jonas Pettersen, Sveinung U. Ystad (14. mars 2015). «Mørland & Debrah Scarlett vant Melodi Grand Prix». Dagbladet. Henta 15. mars 2015.  CS1 maint: Multiple names: authors list (link)
3. 1 2 3 4  Hege Bakken Riise (21. januar 2015). «Mørland & Debrah Scarlett». NRK. Henta 15. mars 2015.
4. 1 2 3  Margrethe Miljeteig (14. mars 2015). «The Voice-Debrah vant hele Melodi Grand Prix». TV 2. Henta 15. mars 2015.
5. ↑  Sigbjørn Høidalen (21. januar 2015). «Hakadøl i Melodi Grand Prix-finalen». Varingen. Arkivert frå originalen 11. desember 2015. Henta 15. mars 2015.
6. 1 2  Arve Henriksen (15. mars 2015). «Kan vinne både for Norge og Sveits». Aftenposten. Henta 15. mars 2015.
7. 1 2  «Melodi Grand Prix 2015 - Finale 14.03.2015». NRK TV. 14. mars 2015. Henta 15. mars 2015.
8. ↑  Vegard Enlid (13. mars 2015). ««En tyrkershot av en låt»». Adressa. Henta 17. mars 2015.
9. ↑  Stein Østbø (24. februar 2016). «MGP-Mørland synger for sin avdøde mor». Verdens Gang. Henta 26. februar 2016.
10. ↑  Innlegg på Facebook 12. februar 2016. «Hey guys, two weeks from today my very first single drops.»
11. 1 2  Von Angelika Meier (26. februar 2016). «Jetzt singt sie für die Schweiz» (på tysk). Blick.ch. Henta 26. februar 2016.
12. ↑  «DEBRAH SCARLETT - Cynical Youth (Official Video)». YouTube. 2. mars 2017. Henta 5. januar 2018.
13. ↑  Hung, Steffen. «Discography Mørland & Debrah Scarlett». Norwegian Charts Portal. Hung Medien (Steffen Hung).
14. ↑  Hung, Steffen. «DiscographIe Mørland & Debrah Scarlett». Austrian Charts Portal. Hung Medien (Steffen Hung).
15. ↑  Hung, Steffen. «Mørland & Debrah Scarlett». German Charts Portal. Hung Medien (Steffen Hung).
16. ↑  Hung, Steffen. «Discographie Mørland & Debrah Scarlett». Swiss Charts Portal. Hung Medien (Steffen Hung).

* *Denne artikkelen bygger på «Debrah Scarlett» frå Wikipedia på bokmål, den 13. mars 2023.*

Bakgrunnsstoff
--------------

 Commons har multimedium som gjeld: **Debrah Scarlett**

* Debrah Scarlett hos Internet Movie Database
* Debrah Scarlett hos Discogs
* Debrah Scarlett hos MusicBrainz

|  |  |
| --- | --- |
| Autoritetsdata | 
* VIAF
* GND
* ISNI
* MusicBrainz (artist)
* Discogs (artist)

 |